Qırımtatarlar 1944 senesiniñ sürgünliginden evel nasıl yaşadı? Bunı kitaplarda oqumaq, nesil-nesilden keçken ikâyelerden eşitmek mümkün, bunı tarihçılar tarif ete bile.
Amma çoq şeyni añlamaq, is etmek ve atta öz közlerinen körmek mümkün. Bunıñ içün Bağçasarayğa kelmek yeterlidir. Çünki mında, Rustem Dervişniñ ev müzeyinde, vaqıt tahminen XIX asırnıñ ortalarında toqtadı – qırımtatarlar yarımadadan daa sürgün etilmegen edi.
Qırım.Aqiqat mühbiri, qırımtatarlarnıñ 1944 sürgünliginden evelki turmuşı aqqında çoqça bilip, Rustem Dervişniñ Ev müzeyindeki esas eşyalarnı fotoğa çıqarıp qayd etti.
Daa kostermek Show less
1 Ev yüksek degil – eki qatlı. Pencere ve qapuları ağaçtan yasalğan
2 Birinci qatta mal saqlanğan edi. Taştan yapılğan – mında em qışta, em yazda stabil derece olğan edi. Aşhane de birinci qatta yerleşken edi
3 Bu aşhane. Yazda salqın ola – sıcaq bitmesini beklep, kene işte qaytmaq mümkün
4 Evde aş pişirmegen ediler: bunı mında ya da azbarda yapqan ediler. Evniñ bu qısmına mağaz deyler. Ekinci qatta ise oturğan ediler, onıñ ağaç karkası bar
5 Müzeydeki eşyalarnıñ bir qısmı kerçek ola, bir qısmı yañıdan yapıldı
6 Bu ayat boyunca odalar bar. Adet üzre qırımtatar qorantasınıñ evi üç közlü edi
7 Bu da olardan biri – musafirhane. Eñ güzel savut-saba ve bezekler, bekâr qız nağışlağan bezler mında olğan edi. Musafirler gecege qalsa, olarğa bu odada yer azırlağan ediler. O vaqıtları er kes yerde yatqan edi
8 Bu da evniñ qadın tarafı ola. Yataqhane. Yabancılar kirmey. Qamere – yataq çamaşırı saqlanğan dolap. Yanındaki – duş
9 Qırımtatarlar duş kabinleri uydurılmazdan evel de duşnı qullanğan edi, em duş, em kanalizatsiyaları bar edi.
Böyle dolap odada yerleşken edi. «Derviş evinde» onu tamamen yañıdan yapqanlar. Kabinniñ ortasında – abdest taşı. Yuvunğanda onıñ üstüne çıqqan ediler.
10 Dervişler qorantası er bir eşya ve artefaktnı yıllarnen topladı
11 Qırımtatar fenerci ustazı Enver Yaşlavskiy mında fenerler yapa ve balalar içün ekskursiyalar keçire